Source: https://info-petrila.ro/2018/11/13/fotbal-derby-cu-scantei-in-liga-iv-la-geoagiu/
Timestamp: 2018-12-12 00:32:33+00:00

Document:
Fotbal. Derby cu scântei în Liga IV, la Geoagiu - Info Petrila
Posted on 13 noiembrie 2018 13 noiembrie 2018 Author Daniel BologComment(0) 167 Views
Partida derby a Ligii a IV -a Hunedoara, contând pentru penultima etapă a campionatului județean de fotbal, s-a disputat la Geoagiu, între ocupantele primelor două poziții din clasament, AS Gloria Proinstal Geoagiu (gazde) și CSM Mihai Viteazu Vulcan (oaspeți), încheiată cu victoria gazdelor cu scorul da 1 – 0.
Pe o ceață densă, un meci cu scântei între două echipe cu orgolii, un joc dur cu multe întreruperi, foarte greu de controlat, cu intrări la limită care au degenerat în ieșiri necontrolate ale jucătorilor și multe cartonașe împărțite de centralul Alin Saraol de ambele părți (3 – 6), s-a încheiat prin înscrierea unicului gol al partidei în favoarea Gloriei Geoagiu, gol marcat în minutele de prelungiri (Constantin Alexandru, min. 94 – conform foii de joc). Momentele tensionate de pe finalul partidei au determinat eliminarea lui Farcaș (cartonaș roșu direct – min. 95, CSM Mihai Viteazu Vulcan), partida mutându-se acum în Comisia de Disciplină din cadrul AJF Hunedoara, acolo unde vor fi analizate toate fazele meciului.
Etapa a X -a a campionatului județean hunedorean a fost etapa victoriilor în deplasare, în 4 din cele 6 meciuri disputate.
La Lupeni – AS Universitatea Petroșani pierde cu scorul de 1 – 4 (0 – 3) în favoarea oaspeților de la CSO Retezatul Hațeg, cu toate că Hațegul a jucat în 10 jucători după eliminarea lui Gavriluți din min. 24 (cartonaș roșu direct). Au marcat: M. Păsărică (min. 73) – pentru gazde și D. Pusca (min. 12, 81), O. Popescu (min. 14), M. Pițigoi (min. 34) – pentru oaspeți.
La Deva – Scorul etapei s-a înregistrat în partida CNS Cetate Deva – CSA Aurul Brad, 2 – 6 (1 – 3). Marcatori: D. Boldor (min. 2, 55) – pentru gazde și M. Leaha (min. 35), A. Lup (min. 85), V. Miclean (min. 81), M. Vurdea (min. 10, 27, 60) – pentru oaspeți.
La Călan – AS Victoria Călan suferă o nouă înfrângere pe teren propriu în partida cu ACS Șoimul Băița, 0 – 4 (0 – 3). Golurile oaspeților au fost marcate de o. Apachitei (min. 7), A. Savu (min. 18), I. Pisoiu (min. 43) și S. Mateescu (min. 77).
La Uricani – În partida disputată în zece jucători de câmp de ambele părți, ACS Minerul Uricani rezistă în fața CS Inter Petrila până în minutul 83, atunci când Inter-ul marchează unicul gol al partidei, după foarte multe ocazii ratate. Joc urât al celor de la Uricani, sancționat cu 6 cartonașe galbene și o eliminare (Mitican – min. 35). De cealaltă parte, ieșirile necontrolate ale lui A. Bocu l-au costat două cartonașe galbene și implicit eliminarea în min. 55. Unicul gol al oaspeților a fost marcat în min. 87 de F. Dobre.
La Orăștie – CSM Dacia Orăștie 2010 s-a văzut condusă de CSM Jiul Petroșani din min. 29 până aproape de finalul primei părți a jocului. Partida se încheie cu scorul 1 – 1, marcatori fiind: A. Pârvu (min. 41) – pentru gazde și M. Tuță (min. 29) – pentru oaspeți.
În clasament continuă să conducă AS Gloria Proinstal Geoagiu (25 p – un meci mai puțin), urmată de CSO Retezatul Hațeg (22 p) și CS Inter Petrila (20 p – un meci mai puțin) la egalitate cu CSA Aurul Brad.
Următoarea etapă (ultima din tur), 17/18 noiembrie:
CS Inter Petrila – CSM Dacia Orăștie 2010
ACS Șoimul Băița – ACS Minerul Uricani
CSM Mihai Viteazu Vulcan – AS Victoria Călan
CSA Aurul Bred – AS Gloria Proinstal Geoagiu
CSO Retezatul Hațeg – CNS Cetate Deva
CSM Jiul Petroșani – AS Universitatea Petroșani
Tagged AJF Hunedoara, Fotbal, Liga 4 Hunedoara

References: CSM 
 CSM 
 CSM 
 CSM 
 CSM 

CSM 

CSM